title: 2011/888/EU: A Tanács határozata ( 2011. december 13. ) a daktiloszkópiai adatokra vonatkozó, a Litvániával való automatizált adatcsere megindításáról

text:
               28.12.2011

               HU

               Az Európai Unió Hivatalos Lapja

               L 344/38

         A TANÁCS HATÁROZATA
   (2011. december 13.)
   a daktiloszkópiai adatokra vonatkozó, a Litvániával való automatizált adatcsere megindításáról
   (2011/888/EU)
   AZ EURÓPAI UNIÓ TANÁCSA,
   tekintettel a terrorizmus és a különösen a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, átmeneti rendelkezéseket tartalmazó jegyzőkönyv alapján az uniós intézmények, szervek, hivatalok és ügynökségek által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, nem érvénytelenítik, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag határoznia kell arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke úgy rendelkezik, hogy a Tanács a 2008/615/IB határozat 25. cikkének (2) bekezdésében említettek szerinti határozatokat egy kérdőíven alapuló értékelő jelentés alapján hozza meg. A 2008/615/IB határozat 2. fejezetének megfelelően végzett automatizált adatcsere tekintetében az értékelő jelentés ezenkívül értékelő látogatáson és kísérleti adatcserén alapul.

               (4)

               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (5)

               Litvánia kitöltötte az adatvédelemre vonatkozó kérdőívet és a daktiloszkópiai adatok cseréjére vonatkozó kérdőívet.

               (6)

               Litvánia Ausztria részvételével sikeres kísérleti adatcserét hajtott végre.

               (7)

               Litvániában értékelő látogatásra is sor került, és erről az osztrák értékelő csoport jelentést készített, amelyet elküldött az érintett tanácsi munkacsoportnak.

               (8)

               A daktiloszkópiai adatokra vonatkozó kérdőív, értékelő látogatás és kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A daktiloszkópiai adatok automatizált keresése tekintetében Litvánia maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 9. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. december 13-án.

            a Tanács részéről

            az elnök

         M. CICHOCKI

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: A Tanács (EU) 2015/1211 határozata (2015. július 20.) az Európai Unió nevében a Kazah Köztársaság Kereskedelmi Világszervezethez történő csatlakozása tekintetében a Kereskedelmi Világszervezet Általános Tanácsán belül képviselendő álláspont meghatározásáról

text:
               24.7.2015

               HU

               Az Európai Unió Hivatalos Lapja

               L 196/16

         A TANÁCS (EU) 2015/1211 HATÁROZATA
   (2015. július 20.)
   az Európai Unió nevében a Kazah Köztársaság Kereskedelmi Világszervezethez történő csatlakozása tekintetében a Kereskedelmi Világszervezet Általános Tanácsán belül képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, 100. cikke (2) bekezdésére, valamint 207. cikke (4) bekezdésének első albekezdésére, összefüggésben a 218. cikk (9) bekezdésével,
   tekintettel az Európai Bizottság javaslatára,
   mivel:

               (1)

               A Kazah Köztársaság kormánya 1996. január 29-én benyújtotta a Kereskedelmi Világszervezetet létrehozó Marrakesh-i Egyezményhez (a továbbiakban: Marrakeshi Egyezmény) történő csatlakozás iránti kérelmét az említett Egyezmény XII. cikkének megfelelően.

               (2)

               1996. február 6-án a Kazah Köztársaság és a Kereskedelmi Világszervezet (WTO)vaamennyi tagja számára is elfogadható csatlakozási feltételek kidolgozása érdekében létrehozták a Kazah Köztársaság csatlakozásával foglalkozó munkacsoportot.

               (3)

               Az Unió nevében tárgyaló Bizottság elérte, hogy a Kazah Köztársaság átfogó piacnyitási kötelezettségvállalásokat tegyen a vámtételekkel, kiviteli vámokkal és szolgáltatáskereskedelemmel kapcsolatos uniós kérések teljesítésére.

               (4)

               Ezeket a kötelezettségvállalásokat belefoglalták a Kazah Köztársaságnak a WTO-hoz történő csatlakozásáról szóló jegyzőkönyvbe (a továbbiakban: csatlakozási jegyzőkönvv).

               (5)

               A Kazah Köztársaság WTO-hoz történő csatlakozása várhatóan kedvezően és tartósan hozzájárul a Kazah Köztársaság gazdasági reformfolyamatához és fenntartható fejlődéséhez.

               (6)

               A csatlakozási jegyzőkönyvet ezért jóvá kell hagyni.

               (7)

               A Marrakeshi Egyezmény XII. cikke előírja, hogy a csatlakozás feltételeiről a csatlakozó tagnak és a WTO-nak meg kell állapodnia, és azokat a WTO részéről a WTO Miniszteri Konferenciája hagyja jóvá. Az Egyezmény IV. cikkének (2) bekezdése előírja, hogy a Miniszteri Konferencia ülései közötti időszakokban annak funkcióit az WTOÁltalános Tanácsa gyakorolja.

               (8)

               Helyénvaló meghatározni az Unió nevében a Kazah Köztársaság WTO-hoz történő csatlakozása tekintetében a WTO Általános Tanácsán belül képviselendő álláspontot,

         ELFOGADTA EZT A HATÁROZATOT:
   1. cikk
   Az Európai Unió által a Kereskedelmi Világszervezet Általános Tanácsában a Kazah Köztársaság Kereskedelmi Világszervezethez történő csatlakozása tekintetében képviselendő álláspont: a csatlakozás jóváhagyása.
   2. cikk
   Ez a határozat az elfogadásának napján lép hatályba.

      Kelt Brüsszelben, 2015. július 20-án.

            a Tanács részéről

            az elnök

         F. MOGHERINI